पीटीईटी के प्रतीक्षारत अभ्यर्थियों के लिए फीस जमा कराने की अंतिम तिथि आज
अजमेर| पीटीईटीकी तृतीय काउंसलिंग के बाद रजिस्टर्ड प्रतीक्षारत अभ्यर्थियों को रिक्त रही सीटों पर बीएड महाविद्यालय आवंटित किए गए थे, ऐसे लगभग 779 अभ्यर्थियों के लिए प्रवेश शुल्क जमा कराने की अंतिम तिथि 31 दिसंबर है।
पीटीईटी समन्वयक प्रो. बीपी सारस्वत ने बताया कि अभ्यर्थी प्रवेश शुल्क 24 हजार रुपए जमा करवाने के बाद 1 जनवरी 2016 तक महाविद्यालय में अपनी रिपोर्टिंग कर सकता है। जो अभ्यर्थी 1 जनवरी 2016 को महाविद्यालय में रिपोर्टिंग करने में असमर्थ रहेंगे, उनके आवंटन निरस्त कर दिए जाएंगे। रिक्त स्थानों पर शेष रहे प्रतीक्षारत पंजीकृत अभ्यर्थियों को कॉलेज आवंटित कर दिए जाएंगे। प्रो. सारस्वत ने बताया कि अब आगे कोई काउंसलिंग नहीं होगी। रिक्त स्थानों को रजिस्टर्ड अभ्यर्थियों से ही भरा जाएगा। जिन अभ्यर्थियों को बीएड कॉलेज आवंटित किए गए हैं, उनके महाविद्यालय स्थानांतरण/पारस्परिक स्थानांतरण किसी भी स्थिति में नहीं किए जाएंगे। अभ्यर्थी अनावश्यक रूप से महाविद्यालय स्थानांतरण के लिए पीटीईटी कार्यालय में संपर्क नहीं करें। अभ्यर्थियों को किसी भी प्रकार की समस्या हो तो वे पीटीईटी की ई-मेल आईडी या फिर हेल्पलाइन नंबर पर संपर्क करें।
hin_Deva hin_Deva hin_Deva